**НЧ „БУДИТЕЛИ 2011“- С.РОСНО, ОБЩИНА ЗЛАТАРИЦА,**

 Ул. „Пета“ №4, тел. 0887063312, chitalishte.rosno@abv.bg

 **ОТЧЕТ**

 ДЕЙНОСТТА НА НЧ „БУДИТЕЛИ 2011“ – С. РОСНО

 ЗА ПЕРИОДА 01.01.2023Г. – 31.12.2023Г.

НЧ „Будители 2011“ е културна институция с мисия да участва активно в живота на местната общност, да развива традиционните ценности на българските традиции и да укрепва будността на населението в село Росно.

В съответствие с Устава, Закона за народните читалища и Културния календар, основните насоки в работата на читалището за изминалата година бяха свързани със отразяване на българските празници с цел запазване на традициите. Също така поддържане и увеличаване на библиотечния фонд, с цел насърчаване на четенето и съответно добива на нови знания и умения. Поддържане и подобряване на материалната база на читалището в рамките на предоставената държавна субсидия, също беше част от плана за 2023г. и още ред цели и постижения….

НЧ „Будители 2011“ реализира следните дейности през изминалата година:

1. На 14.02.2023г. Трифон Зарезан – общоселско зарязване на лозите с много песни и настроение;
2. На 01.03.2023г. размяна на ръчно направени мартенички от членове на читалището;
3. На 03.03.2023г. Във връзка с националният празник, издигане на националния флаг на Република България, Европейския съюз и флага на Читалището, придружено с химна;
4. На 08.03.2023г. Отбелязване на деня на жената като всяка година, тържество от децата за техните мама и баба, конкурс с награди за най- вкусен домашно приготвен сладкиш и подаръци за всички дами- цветя;
5. На 22.03.2023г. по случай Първа Пролет, женски организиран поход до село Дединци;
6. На Цветница – плетене на венчета от цветя, билки и клонки за здраве и изпълнение на ритуала по пускане на венците във водите на реката в селото. Музика и много български хора;
7. На 01.06.2023г. Отбелязване на Деня на детето. Организиране на тържество, конкурс за най – хубава детска рисунка с награди, веселба и танци с много музика;
8. 15.06.2023г. Ежегодно провеждане на организирано почистване на тревните площи и засаждане на цветя, пред читалището и площада на селото;
9. На 22.06-24.06.2023г. организирана екскурзия за членовете на Читалището, с посещение на исторически забележителности като Рилски Манастир, гр. Сандански, гроба на Баба Ванга в Петрич, та чак до малкия гр. Мелник;
10. На 28.08.2023г. Традиционния сбор на с. Росно – Организиране на ежегодно тържество с участие на цялото село и гости от града ; Музика , народни хора, росненска раздумка и почерпка;
11. На 01.11.2023г. Ден на Народните Будители – Поднасяне на цветя на плочата в селото на загиналите във войната, четене на стихове от децата в с. Росно и общоселски народни хора;
12. На 20.12.2023г. Събиране на децата от селото в Читалището, с цел изработване и рисуване на коледни картички за малки и големи;
13. На 31.12.2023г. Посрещане на Новата година заедно на мегдана пред Читалището. Много музика, караоке изпълнения от малки и големи, народни хора и песни. Празнична наздравица. Заря;

Надяваме се, че Читалището ще продължава да развива и разраства своята дейност, за да дава духовна храна на селото и да сплотява и събира хората в него.

**Приложение**: Копие от отчет за изразходвани бюджетни средства към 31.12.2023г.

Изготвил:

СЕКРЕТАР

НЧ „Будители 2011“

Надка Илиева